Грунвальдзкае поле

Грунвальдзкае поле – абшар на адлегласьці 2 км на паўднёвы ўсход ад вёскі Грунвальд, паміж Стэнбаркам, Ладвіговам і Ульновам (Польшча), дзе адбылася Грунвальдзкая бітва. Гісторыя 15 ліпеня 1410 року аб’яднаныя войскі Польскага каралеўства і Вялікага Княства Літоўскага атрымалі перамогу над крыжацкім войскам на чале з магістрам Тэўтонскага ордэну Ульрыхам фон Юнгінгенам. Грунвальдзкая бітва сталася адной з найвялікшых бітваў сярэднявечча і ў канчатковым выніку прывяла да заняпаду Ордэну. Помнік Грунвальдзкай перамогі Да 550-й гадавіны бітвы на Грунвальдзкім полі быў усталяваны помнік, які складаецца з трох частак: гранітавага абэліску, адзінаццаці 30-мэтровых мачтаў, што сымбалізуюць штандары польскіх і літоўска-рускіх харугваў, амфітэатру з памяшканьнямі музэю Грунвальдзкай бітвы, кіназалі і выкладзенай з каляровых каменьняў мапы, на якой паказаная расстаноўка войскаў перад бітвай. Таксама на полі бітвы знаходзяцца: руіны капліцы, Курган Ягайлы, рэшткі кракаўскага помніку ў гонар бітвы, разбуранага гітлераўцамі ў 1939 року Сьвяткаваньне Шторок у ліпені трываюць дні Грунвальду, арганізоўваныя гмінай Грунвальд, «Зьвязам польскага харцарства», узброенымі сіламі і рыцарскімі клюбамі. У выкананьні рыцарскіх брацтваў з Польшчы і іншых краінаў ля помніку Грунвальдзкай перамогі ладзіцца рэканструкцыя бойкі. Глядзіце таксама Грунвальдзкая бітва Вёска Грунвальд Гміна Грунвальд Вонкавыя спасылкі Грунвальдзкае поле — сховішча мультымэдыйных матэрыялаў Rafał M. Socha: Słownik Grunwaldzki. [w:] Barbara Bogdańska-Pawłowska (red.): Poradnik Drużynowego Drużyny Grunwaldzkiej, Komenda Chorągwi Warmińsko-Mazurskiej ZHP im. "Grunwaldu" w Olsztynie, Olsztyn 1996, s. 58-93 Wikimapia — Музэй Грунвальдзкай бітвы